hu hu hu hu hu hu hu hu hu hu hu hu hu hu hu hu hu hu cs hu es hu hu en hu hu hu hu hu hu hu hu hu hu hu hu hu hu hu hu fr fr hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu en hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 25.
Ugrás a navigációhoz Ugrás a kereséshez
1925. július 9. (65 évesen)
A Wikimédia Commons tartalmaz Csillag Teréz témájú médiaállományokat.
Csillag Teréz, Stern Rebeka Szidónia (Dunaadony, 1859. augusztus 17.[1] – Budapest, 1925. július 9.)[2] színésznő.
Fenyvesi Emil mint Ocskay László és Csillag Teréz mint Tisza Ilona Herczeg Ferenc Ocskay brigadéros című történelmi színművében (1901)
Stern Hermann és Wimmer Johanna (Hani) leányaként született. 1875-től a Színészeti Tanoda hallgatója volt,[3] 1879-ben szerzett oklevelet és közvetlenül innen került be a Nemzeti Színház társulatába, ahol főleg népszínművekben aratott sikereket. 1883. június 29-én a Deák téri evangélikus templomban férjhez ment Grill Richárd udvari könyvkereskedő és tartalékos hadnagyhoz.[4][5] Esküvői tanúja Paulay Ede volt, a Nemzeti Színház drámai igazgatója, a párt pedig Győry Vilmos lelkész adta össze.[6] E házasságból két leánygyermek született. Csillag Teréz Keglevich intendánssal való ellentéte miatt 1898-tól 1901-ig a Vígszínház társulatához került, de utána ismét, nyugdíjazásáig a Nemzeti Színháznál volt. Sokan, többek közt Csiky Gergely is írtak részére darabokat. 1901-ben a Színiakadémia tanára lett, s 1925-ig tanított is. Nagy sikereket ért el az új színésznemzedék nevelése terén, tanítványai imádták. 1909-ben örökös tag címet kapott. Szerepköre a naiva volt, majd Shakespeare, Molière vígjátékaiban a fiatal női szerepeket is játszotta. Komikus szerepekben is kipróbálta magát. 1925-ben nehéz betegség támadta meg. Súlyos operációnak kellett alávetnie magát, amelyet a szíve nem bírt el. Temetése nagy pompával a Nemzeti Színház épületéből történt. Virágokkal borították koporsóját és az egész ország osztatlan részvéte mellett kísérték ki a Fiumei úti köztemetőbe, ahol a város díszsírhelyet ajánlott fel a színművésznő földi hamvai számára. A sírnál megható búcsúztatót mondtak: dr. Hevesi Sándor, a Nemzeti Színház igazgatója, Nagy Adorján, Góth Sándor és Almássy Endre, pályatársai.
Schöpflin Aladár a következőket írta róla: "Az a fajta művésznő volt, aki nem színészi eszközeinek nagyvonalúságával, stílusának kidolgozottságával, a művészet öntudatos fogásaival dolgozott, hanem emberi lényének szeretetreméltóságát és báját vitte a színpadra és ott is tulajdonképpen csak azt folytatta, amit az életben csinált. Ő volt a született naiva fiatal korában, mert naivul, ösztönből játszott. Ezt a természetét átvitte öregkorába is: azokat az idős asszonyokat tudta igazán jól színészileg kidolgozni, akik öreg korukban is megőriznek mennél többet a fiatalkor üdeségéből és naivak tudnak maradni. A szenvedély, a tragikus hang nem volt meg regiszterében, lényénél fogva vígjátéki színésznő volt, de a maga nemében legjobb, akit magyar színpadon láttunk. Francia darabokban finom, előkelő szalonhölgy, magyar darabokban tűzről pattant vidéki magyar úrilány és menyecske - ezek voltak legnagyobb sikerei."
Csillag Teréz sírja Budapesten. Kerepesi temető: 39-1-7.
Cyprienne (Victorien Sardou – Émile de Najac(wd): Váljunk el!)
Márta (Csiky Gergely: A nagymama)
Brigitta (Henri Meilhac(wd) – Ludovic Halévy(wd): A kis mama)
Beatrix (Shakespeare: Sok hűhó semmiért)
Katalin (Shakespeare: A makrancos hölgy)
Hermia (Shakespeare: Szentivánéji álom)
Izabella (Molière: Férjek iskolája)
Ágnes (Molière: Nők iskolája)
Szentirmayné (Herczeg Ferenc: A dolovai nábob lánya)
Dajka (Shakespeare: Rómeó és Júlia)
↑ Születése bejegyezve az adonyi izr. egyházközség anyakönyvében 2/1859. folyószám alatt.
↑ Halálesete bejegyezve a Bp. I. ker. állami halotti akv. 1589/1925. folyószáma alatt.
↑ Archivált másolat. [2018. július 22-i dátummal az eredetiből archiválva]. (Hozzáférés: 2017. szeptember 5.)
↑ Corvina, 1883. június 30.
↑ Budapesti Hírlap, 1883. június 30.
↑ A Deák téri ev. egyházközség magyar házassági anyakönyve, 43/1883. folyószám.
Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 182. o.  Online elérés
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Magyar Színművészeti Lexikon (1929-1931, szerk. Schöpflin Aladár)
Schöpflin Aladár: Csillag Teréz Nyugat, 1925. 14-15. szám, Figyelő
Szász Károly: Színésznők. Budapest, 1927.
Csathó Kálmán: Ilyeneknek láttam őket. Budapest, 1957.
Sablon:Színészeti Tanoda 1879-ben oklevelet szerzett hallgatói
A Színészeti Tanoda 1879-ben oklevelet szerzett hallgatói
Borovszky Matild  •  Csillag Teréz  •  Dömjén Rózsa  •  Lánczy Ilka  •  Ramazetter Jolán  •  Tolnai (gróf Festetics) Andor  •  Turcsányi Irén  •  Földessy Sándor
Joannovits Melánia  •  Kántor Gizella •  Kordin Mariska
Zsidóságportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Csillag_Teréz&oldid=25208126”
Családi nevüket magyarosított személyek
Magyar egyetemi, főiskolai oktatók
A Nemzeti Színház örökös tagjai
Lefordítandó cikkekre való utalást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 25., 07:12
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.